Campari
Store norske leksikon,Næringsmidler og husholdning,Drikke,Brennevin
Campari er et varemerke på en italiensk, alkoholholdig drikk. Den er rubinrød og bitter, smakstilsatt med kinin og over 60 naturlige ingredienser, inklusive urter, krydder, fruktskall, bark og røtter som er ekstrahert i alkohol.
Alkoholinnholdet er 24 volumprosent. Rødfargen skyldes karminsyre fra cochenille (skarlagenlus). Oppskriften ble laget av drikkevareprodusenten Gaspare Campari (1828-1882). Campari startet karrieren i Bass Bar i Castelnouvo i en alder av 14 år, og oppskriften blir fortsatt holdt hemmelig.Campari blir servert som aperitif, eventuelt blandet med sodavann eller juice. Campari er også ingrediens i diverse drinker, for eksempel Negroni. Campari-gruppen eier blant annet Cinzano og Skyy Vodka. Les mer i Store norske leksikon cocktail brennevin